stanford-oval/wikipedia huggingface dataset:
ספירת העומר
תפילה ופיוטים בימי ספירת העומר > יוצרות > נוסח אשכנז המזרחי

לפי מנהג אשכנז המזרחי, אומרים פיוטים בכל השבתות מפסח ועד שבת שאחרי שבועות. הפיוטים על ברכת אמת ויציב – "זולת" (לאחר המילים "אין אלוהים זולתך סלה") ו"גאולה", עוסקים בפרעות והפוגרומים שאירעו בימי ספירת העומר בארצות אשכנז. גם פיוט "אהבה" (על ברכת אהבה רבה) עוסקים בוויכוח בין עם ישראל לקדוש ברוך הוא על אורך הגלות.
פיוטי שבת ראשונה לאחר פסח: "יוצר" – ויושע אור ישראל, מאת רבי מאיר ברבי יצחק. "אופן" – ארוגי עוז נא (או אראלים וחשמלים יתנו). "אהבה" – אלוקי ימי שנותי כלו בארך גלותי, מאת יוסף (רבי יוסף טוב עלם[דרוש מקור]). "זולת" – אין כמוך באלמים (פזמון: אל דמי לך), מאת יצחק ברבי שלום. "גאולה" – שביה עניה (פזמון: למה לנצח), מחבר רבי שלמה אבן גבירול.
פיוטי שבת שנייה לאחר פסח: "יוצר" – ארנן חסדך מאת יוסף בר שמואל, "אופן" – יחיד ערץ, מאת יעקב. "מאורה" – איומתי שמחי, מאת שמואל בן רבי יהודה הכהן. "זולת" – אל קל חי ארנן (פזמון: אל דמי לך), שמעון ברבי יצחק. "גאולה" – שנותינו ספו (פזמון: ה' עד מתי), מאת רבי שלמה אבן גבירול.
פיוטי שבת שלישית לאחר פסח: "יוצר" – אומץ דר חזקים, מאת שלמה הקטן. "אופן" – לבעל התפארת מאת בנימין בר זרח. "אהבה" – סגולתי מלוכה אזרתיך, מאת רבי משולם ברבי משה. "זולת" – אריות הדיחו פזורה (פזמון: חושה לעזרתי), מאת רבי יוסף טוב עלם, "גאולה" – שדודים נדודים (פזמון: למה לנצח תשכחנו), מאת שלמה.
פיוטי שבת רביעית לאחר פסח: "יוצר" – אשיחה בדברי נפלאותיך, "אופן" – ידודון ידודון שנאני שלהבת, מאת יעקב. "אהבה" – סגולתי איומה נשאתי, מאת אלעזר. "זולת" – אלוקי בך אחבק (פזמון: אל תרחק ממני), מאת רבי אפרים ברבי יצחק. "גאולה" – שכולה אכולה למה תבכי, (פזמון: ה' מלך), מאת רבי שלמה (כנראה אבן גבירול).
פיוטי שבת חמישית לאחר פסח: "יוצר" – אגורה באהלך עולמים, מאת אליה. "אופן" – יקודי אש, מאת יעקב. "אהבה" – סגולתי משכתיך חסד, מאת מנחם בן יעקב מוורמייזא. "זולת" – אלוהים לא אדע זולתך, (פזמון: עד מתי ה'), מאת רבי אפרים ברבי יצחק. "גאולה" – יקוש בעניו (פזמון: אחרי נמכר), מאת רבי יצחק (כנראה רי"ץ גיאת).
פיוטי שבת לפני שבועות – "יוצר" – אהלל בצלצלי שמע, מאת בנימין בן זרח. "אופן" – אורחות אראלים. "אהבה" – איומתי יונה יעלת חן, מאת רבי יצחק בן ראובן אלברגלוני.[דרוש מקור] "זולת" – אלוקי אקראך במחשב (פזמון: אל דמי לך), מאת רבי שמואל ברבי יהודה. "גאולה" – יונה נשאתה על כנפי נשרים (פזמון: ואדעה כי אין זולתך לגאול), מאת רבי יהודה הלוי.
פיוטי שבת אחרי שבועות - "יוצר" - אדיר ונאה בקדש מאת מאיר בר יצחק. "אופן" - כבודו אות. "מאורה" - אשר יחדו מאת אברהם בר שמואל. "זולת" - אור ישראל וקדושו מאת יוסף בן שמואל (טוב עלם).
תפילה ופיוטים בימי ספירת העומר > יוצרות > נוסח אשכנז המערבי

לפי מנהג אשכנז המערבי, מתחילים לומר את הפיוטים רק אחרי ראש חדש אייר, וממשיכים רק עד שבועות, אבל לא אומרים פיוטים בשבת שאחרי שבועות. בחודש אייר, אומרים רק פיוט זולת, ובשבת האחרונה, הנקראת "שווארץ שבת", אומרים אהבה וזולת.
בשבת הראשונה אחרי ר"ח אייר, אומרים זולת "אזכרך דודי מארץ ירדן וחרמונים". הוא חתום משלם, וכנראה נכתב על ידי משולם בן קלונימוס.
בשבת השנייה אחרי ר"ח אייר, אומרים זולת "א-להים אל דמי לך". הוא חתום בנימין, וכנראה נכתב על ידי בנימין בן זרח.
בשבת השלישית אחרי ר"ח אייר, אומרים זולת "אתה א-להים וזולתך אין עוד". הוא חתום משלם, וכנראה נכתב על ידי משולם בן קלונימוס.
בשבת פרשת בהר, אומרים זולת "אחרי נמכר גאלה תהיה לו" מאת ברוך בן שמואל, אחד מבעלי התוספות. תמיד מחליפים את הסדר כדי שהזולת הזה ייאמר בשבת בהר (או בהר בחוקותי).
בשבת שלפני שבועות, אומרים אהבה "אותך כל היום קוינו" מאת רבי אפרים בן יצחק מרגנשבורג, וזולת "א-להים באזנינו שמענו" מאת הראב"ן. בנוסף, ברוב קהילות אשכנז המערבי, נוהגים לומר אב הרחמים רק בשבת זו ובשבת חזון, ובקצת קהילות אשכנז נוהגים לערוך יזכור קצר בשבת זו.
תפילה ופיוטים בימי ספירת העומר > שירים לימי ספירת העומר

"הנני מוכן ומזומן" – שיר על חלק מהטקסט המקדים לספירת העומר. לחן עממי. לטקסט הולחנו גם מספר קטעי חזנות.
"וספרתם לכם" – שיר על הפסוקים בתורה העוסקים במצוות ספירת העומר. לחן של רבי אלתר.
"ריבונו של עולם" – התפילה לאחר ספירת העומר. לתפילה מספר לחנים, בהם של חסידות ויז'ניץ וחסידות באבוב. כמו כן הולחנו לתפילה מספר יצירות חזניות, בהן יצירתו של יוסלה רוזנבלט, יצירתו של פייר פינצ'יק, יצירתו של משה שטרן ויצירתו של דוד ורדיגר.
"ועל ידי זה יושפע שפע רב בכל העולמות" – מתוך תפילת "ריבונו של עולם". לקטע זה שני לחנים חסידיים מפורסמים (אחד מהם יוחס באלבום "בגלל אבות" למלחין ר' מאניש חזן). לחן נוסף הופיע באלבומו של מרדכי בן-דוד "משיח במהרה יבוא".
שירים העוסקים ברבי עקיבא או באמרותיו.
שירי ל"ג בעומר וניגוני מירון.
ביאורים

↑  הפירושים וההלכות שאינם כתובים בתורה שבכתב, ועברו לכאורה במסורת מהר סיני
↑  כדברי השולחן ערוך עצמו שכתב שיש לספור אחר תפילת ערבית
↑  יש המתפללים בנוסח אשכנז המערבי הסופרים כמו בנוסח ספרד, וכן הוא בסידורי אשכנז הישנים
↑  יש שהעירו על טעם זה כי דבר זה נכון בחו"ל בו מברכים שהחיינו אף ביו"ט שני, אך לא בארץ ישראל.
↑  יש שהעירו שטעם זה קשה, שכן מברכים על ראיית פני חבירו, ויש אומרים אף על ראיית פירות חדשים אף ללא אכילה.
↑  היו שדחו הסבר זה מאחר שישנן מצוות שמברכים עליהן שהחיינו, על אף שהן נמשכות. כך למשל מברכים על מצוות מצה, על אף שהברכה חלה גם על המצווה שלאחר מכן, ואף על יו"ט אחרון של חג
↑  בהסתמך על דברי ספר החינוך על מצוות ספירת העומר שאנו "מצפים כעבד ישאף צל וימנה תמיד מתי יבא העת הנכסף". עי' מטה משה (תרס"ט), וקדושת לוי (בדרוש לספירה), ובשו"ת תירוש ויצהר (סי' צ"א), וב"ספר המנהגים" לרבי אברהם קלויזנר (מהרא"ק). וכן כתב הלבוש (בטעם ב'), שם כתב טעם נוסף כי הספירה הוא צורך יו"ט (שבועות) וסמכינן על הברכה אז, ובצרור המור (פ' אמור) הוסיף שכן הוא בביעור חמץ ובבניית סוכה.
↑  "כִּי הַשְּׂעֹרָה אָבִיב" (שמות, ט', ל"א)
↑  "וְחַג שָׁבֻעֹת תַּעֲשֶׂה לְךָ בִּכּוּרֵי קְצִיר חִטִּים"(שמות, ל"ד, כ"ב)
↑  שכתב שתלמידי ר' עקיבא מתו בגזרת שמד (מהדורת רב"מ לוין עמ' 13). אך בנוסח הצרפתי שנחשב כיום למהימן יותר הושמטה פסקה זו.
↑  למעשה יש בה ארבעים ושמונה דפים בלבד, כי המספור מתחיל מדף ב'. נוהגים להתחיל ללמוד ביום השני לספירה על מנת שמספר הדף יתאים לספירה של אותו יום.
↑  למשל פרק ב', פסוק י"א: כִּי הִנֵּה הַסְּתָו עָבָר, הַגֶּשֶׁם חָלַף הָלַךְ לוֹ
↑  הרב מאיר גאנז (מחזור אלטונה) העלה שני זיהוים אפשריים: רבי אליהו הזקן מבעלי התוספות, שהוזכר במסכת קידושין דף מ"א, או שהוא רבי אליה בן שמעיה שחיבר מספר סליחות.
טום וג'רי והדרקון האבוד

| --- | --- |

כרזת הסרט באנגלית
 מבוסס על:  טום וג'רי מאת ביל האנה וג'וזף ברברה
 בימוי:  Spike Brandt, טוני סרוון 
 תסריט:  בריאן סוונלין
 עריכה:  קייל סטפורד
 מדבבים:  ספייק ברנדט קלי סטבלס ויקי לואיס ג'ים קאמינגס לארין ניומן גרג אליס ג'ס הרנל ריצ'רד מקגונגל ויין נייט די בראדלי בייקר
 מוזיקה:  מיכאל טברה 
 מדינה:  ארצות הברית ארצות הברית
 חברת הפקה:  Turner Entertainment 
 חברה מפיצה:  האחים וורנר
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 19 באוגוסט 2014 (דיגיטל) 2 בספטמבר 2014 (DVD)
 משך הקרנה:  58 דקות
 שפת הסרט:  אנגלית
 סוגה:  סרט הנפשה, סרט קומדיה, סרט פנטזיה, סרט הרפתקאות, סרט ילדים
 סרט קודם:  טום וג'רי: ההרפתקה הענקית 
 סרט הבא:  טום וג'רי: הרפתקת ריגול 
 דף הסרט ב־IMDb
 
טום וג'רי והדרקון האבוד (באנגלית: Tom and Jerry: The Lost Dragon) הוא סרט הנפשה אמריקאי לילדים משנת 2014, מסוגת קומדיה, פנטזיה והרפתקאות, שיצא ישירות לווידאו בכיכובם של טום וג'רי, בהפקת האחים וורנר הנפשה. את הסרט ביימו והפיקו ספייק ברנדט וטוני סרוון (אנ'), והוא הוקרן בבכורה ב-27 ביולי 2014, בסן דייגו קומיקון. הסרט הופץ במקור באופן דיגיטלי ב-19 באוגוסט 2014, ולאחר מכן יצא ב-DVD ב-2 בספטמבר 2014.
עלילה

המכשף קלדורף מגרש מכשפה חזקה בשם דריזלדה מכפר בגלל פשעים רבים. קלדורף מאפשר לאחייניתה של דריזלדה, אתנה, שהתייחסו אליה כראוי להישאר. תושבי הכפר האלפים חוששים שהיא תצא כמו דודתה כי היא שומרת שרצים (ג'רי) ויש לה חיבה לחתולים (טום). החתול והעכבר בציר הזמן הזה הם תינוקות והופכים לאויבים זה לזה אבל חברים עם אתנה, שהיא רק נערה יחפה מתבגרת.
הסרט עובר במהרה קדימה לטום וג'רי שרודפים זה את זה, כפי שהם נוהגים לעשות, ולאתנה המטפלת בחיות פגועות, עד שהשלושה נתקלו במקרה בביצה זוהרת מסתורית. מה שאף אחד מהם לא יודע הוא שהביצה הזו נגנבה מדרקון ענקי ונושף אש. תוך זמן קצר, דרקון תינוק בשם פאפי בוקע מהביצה הזו ומאמין שתום היא אמו, והשלושה מטפלים בו היטב.
עם זאת, אמה האמיתית של פאפי כועסת על כך שהתינוק שלה נעדר ורוצה אותו בחזרה, אבל לפני שטום, ג'רי ואתנה יכולים אפילו לנסות למצוא אותה, דריזלדה חוזרת ולכדת את פאפי, מתכוונת להשתמש בו לתוכניותיה המרושעות - כדי לגנוב את הלהבה שלו, להפוך לדרקון-על בעצמה ולהרוס כל דבר בכפר. בעזרתם של בעלי ברית חזקים וחברים בעלי חיים, טום, ג'רי ואתנה עובדים יחד ונלחמים בשיניים וציפורניים כדי לעצור את המכשפה המרשעת ולהחזיר את פאפי לאמו, בסופו של דבר, דריזלדה הופכת לפסל, ותושבי הכפר, ג'רי, קלדורף ואפילו אתנה פוצחים בשירה ובריקוד, בעוד טום נרדף על ידי תנין המחמד של אתנה.
בסצנה שלאחר הקרדיטים, נראה שדריזלדה עדיין בחיים, למרות הפיכתה לפסל.
דמויות ומדבבים

ספייק ברנדט בתפקיד טום החתול וג'רי העכבר (ללא קרדיט)
קלי סטבלס בתור אתנה ופאפי
ויקי לואיס בתור דריזלדה, דודתה האימהית המתעללת של אתנה והנבלית הראשית
ג'ים קאמינגס בתור קלדורף ומוכר
לארין ניומן בתור אמילי, אשתו של זקן האלפים
גרג אליס בתור טין
ג'ס הרנל בתור פאן
ריצ'רד מקגונגל בתפקיד אלי
ויין נייט בתור זקן האלפים
די בראדלי בייקר בתור באסטר ואלף ילד
חלפניו

פלפלי חלפניו בלתי בשלים על השיח
חלפניו (בספרדית: jalapeño) הוא זן של פלפלת צ'ילי בגודל בינוני בעלת טעם אופייני. [דרושה הבהרה]
החלפיניו קרוי על שם חלפה, בירת מדינת וראקרוס שבמקסיקו, בסביבתה בוית. כיום מוקצים כ-160 קילומטרים רבועים במקסיקו לגידולו. אזורים נוספים שבהם מוקצים שטחים גדולים לגידול חלפניו הם ניו מקסיקו וטקסס שבארצות הברית.
אורך הפרי בין 5–10 סנטימטרים. הוא גדל על שיח שגובהו 60–120 סנטימטרים ומניב 25–35 תרמילים בעונה. התרמילים נקטפים יותר מפעם אחת בכל עונת גידול. לקראת תום העונה הם מאדימים והדבר פוגע בביקוש להם. לרוב הפרי נקטף ונאכל בעודו ירוק, הגם שלעיתים מאפשרים לו להמשיך להבשיל לאחר קטיפתו עד שצבעו אדמדם. מידת החריפות של החלפניו ביחס למינים אחרים של צ'ילי מתונה יחסית (בין 2,500–10,000 יחידות סקוביל) ותלויה בתנאי הגידול ובאופן ההכנה.
החלפניו שכיח מאוד במטבח המקסיקני ונוכח במגוון גדול של רטבי סלסה ורטבים חריפים אחרים לרבות בצורה מיובשת צ'יפוטלה.
להטוטנות

ערך זה עוסק בג'אגלינג. אם התכוונתם למסוק, ראו .
להטוטן מלהטט עם חמישה כדורים
להטוטנות במערכה הראשונה של האופרה הצרפתית הלהטוטן מנוטרדאם (אנ') של ז'יל מאסנה (1917)
אנימציה של להטוטנות בשלושה כדורים
לַהֲטוּטָנוּת או גָ'אגְלִינְג (מאנגלית: juggling), במובן הצר של המילה, היא האומנות של הטלת מספר חפצים באוויר בו זמנית, כך שלפחות חפץ אחד תמיד נמצא באוויר. אביזרים מקובלים לשימוש בלהטוטנות הם: כדורים, מקלות, טבעות, לפידים, קלאבים וכל דבר אחר שאפשר לזרוק לאוויר. במובן הרחב של המילה, היא מתארת רבות מאומנויות הקרקס, בעיקר: מקל פרח, דיאבולו, פוי, סטאף, כדורים, קונטקט יו-יו וקנדמה.
מקור המילה באנגלית

המילה האנגלית Juggling – ג'אגלינג, באה מכמה מילים בשפות שונות. המילה ג'וגלן (jogelen) באנגלית עתיקה, פירושה הוא לבדר דרך ביצוע תרגילים או תעלולים. המילה התגלגלה לצרפתית עתיקה בצורת המילה ג'וגלר (jogler) בעלת משמעות דומה. המילים הלטיניות איוקולר (ioculr) - לבדר דרך הומור ואיוקוס (iocus) - בדיחה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הלהטוטנות נפוצה זה אלפי שנים, ונתגלו רמזים לכך בתרבויות שונות בכל רחבי העולם. בקברים מצריים נתגלו ציורים מהאלף השני לפנה"ס, המתארים להטוטנות בכדורים. הלהטוטנות הייתה נפוצה באירופה עד לדעיכתה של האימפריה הרומית, ובימי הביניים נחשבה על ידי מנהיגי הדת הנוצריים כצורת בידור נלוזה, ולכן אין תיעוד היסטורי רב של הנושא מתקופה זו.
במסכת סוכה מתוארות יכולות הלהטוטנות של חז"ל: "אמרו עליו על רבן שמעון בן גמליאל כשהיה שמח שמחת בית השואבה היה נוטל שמנה אבוקות של אור וזורק אחת ונוטל אחת ואין נוגעות זו בזו", ובהמשך: "לוי הוה מטייל קמיה דרבי בתמני סכיני שמואל קמיה שבור מלכא בתמניא מזגי חמרא אביי קמיה (דרבא) בתמניא ביעי ואמרי לה בארבעה ביעי", כלומר: לוי בר סיסי היה זורק לפני רבי יהודה הנשיא שמונה סכינים כדי לשמחו, שמואל זרק לפני המלך שאפור הראשון שמונה כוסות יין (ומדגיש רש"י: "ואין היין נשפך"), ואביי עשה זאת בפני רבא בשמונה ביצים (ויש אומרים: בארבע ביצים בלבד).
בשנת 1768 נפתח קרקס הלהטוטנים הראשון באנגליה. במאה ה-19 נפוצו באירופה הופעות להטוטנות של אומנים מהמזרח. תיאר זאת ויליאם הזליט במסתו "הלהטוטנים ההודים": "מגיע לקידמה ראש הלהטוטנים ההודים, מושיב את עצמו על הקרקע בשמלתו הלבנה ובטורבנו המהודק; הוא מתחיל בזריקת שני כדורי פליז באוויר, שזה מה שכל אחד מאיתנו יכול לעשות, ומסכם בהשארת ארבעה באוויר באותו הזמן, שזה מה שאף אחד מאיתנו לא יכול לעשות גם אם חייו היו תלויים בכך, וגם אם היה מקדיש את כל חייו לכך... זו מתיחה של תושיית האדם לקצה גבולה". כתוצאה מבולטותם, באנגליה הוויקטוריאנית זוהתה אומנות זו עם המזרח. ב-1899 נכתב בכתב העת Strand Magazine, "שאל את האדם הממוצע במה ידועה הודו, והסיכויים הם  עשר לאחת שהוא יתעלם מהתהילה של הטאג' מהאל, מהחסדים של השלטון הבריטי, אפילו ממר קיפלינג, וללא היסוס יענה, במילה אחת, 'להטוטנים'".
להטוטנות במובן הצר

התרגיל הבסיסי ביותר הוא ה-Cascade עם שלושה כדורים. Cascade זה מצב בו הכדורים זזים בצורת הסיפרה שמונה על צידה. תרגיל בסיסי נוסף הוא ה-Shower, זה מצב בו כל הכדורים זזים לכיוון אחד ו'עוקבים' אחד אחרי השני. להלן מספר שיאים רשמיים עם עדות מצולמת - בשתי תפיסות לפחות של כל חפץ: 11 כדורים, 10 טבעות ו-8 אלות (קלאבים). בתפיסה אחת לפחות של כל חפץ: 14 כדורים, 13 טבעות, ו-9 אלות[דרוש מקור].
בגלל מורכבות התרגילים בלהטוטנות, הומצאה שיטה לתיאור תרגילים. שיטה זו נקראת SiteSwap, בגרסה הבסיסית של שיטה זו ניתן לתאר כל תרגיל על ידי שורה של מספרים, לדוגמה: 444633. ניתן להזין את שורת המספרים לתוכנות מחשב מסוימות ולראות יציר מחשב אשר מבצע את התרגיל.
להטוטנות במובן הרחב

האומנויות ששייכות ללהטוטנות הן בדרך כלל, אך לא רק:
מקל פרח (או פלאוור סטיק)
דיאבולו
פוי (או פויז)
סטאף (מוט)
כדורים
קלאבים
טבעות
דאפו
יו-יו
צלחת סינית (או צלחות סיניות)
כדורי איזון
כדורים קופצים
אביזרים הקשורים לשיווי משקל (כגון רולה בולה, קביים, מקל פוגו, חד אופן וכו'.)
קנדמה
פינדלו
חרבות
כובעים
מטפחות
ועוד מספר אביזרים נוספים.
התרגום הרשמי של המילה האנגלית juggling לעברית הוא להטוטנות, אך מילה זו טרם הוטמעה על ידי העוסקים בתחום זה, והם משתמשים במילה ג'אגלינג והטיותיה השונות, כגון:
מג'אגלר, ג'אגלר - אדם העוסק בג'אגלינג, כאשר המקבילה בעברית תקינה היא להטוטן.
ג'ינגוּלים - תיאור כללי של המונח ג'אגלינג.
התעסקות בלהטוטנות הפכה פופולרית ביותר לקראת סוף המאה ה-20 בקרב קהילת המטיילים הצעירים בעולם (בעיקר בתאילנד), ובקרב קהילת הטראנס.
פליירינג

סוג נוסף של להטוטנות היא אמנות הפליירינג, שם מלהטטים עם כלים הקשורים לעולם הברים והאלכוהול כגון: בקבוקים, שייקרים, כוסות ועוד. בפליירינג קיים גם אלמנט של הכנת קוקטיילים תוך כדי הטלת הבקבוקים באוויר. פעם בשנה עורך איגוד הפליירינג הבינלאומי תחרות שתקבע מיהו הפלייריסט הטוב ביותר בעולם.
להטוטנות בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כנס הג'אגלינג הראשון בישראל נערך ב-1988 באילת, אשר נכחו בו עשרות בודדות של אנשים. מאז נערכים כנסי להטוטנות בהובלת העמותה הישראלית ללהטוטנות ואמנות הקרקס, בהם מופעים של אמנים מחו"ל ומהארץ, תחרויות וסדנאות למידה. הכנס המרכזי נערך מדי שנה בגן השלושה בחול המועד פסח במשך חמישה ימים. הכנס מותאם בעיקר למשפחות ולחובבי התחום.
מאז 2013 מתקיים מפגש שבועי של קהילת הג'אגלינג בישראל בימי שני בקומה הרביעית של התחנה המרכזית החדשה של תל אביב.
להטוטנות ופיתוח המוח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנים האחרונות, פורסמו מספר מחקרים המראים כי להטוטנות משפרת כישורים מוחיים, בעיקר אלו הקשורים בקליפת המוח, אשר אחראית על חשיבה וזיכרון; הדבר מוסבר עקב התרגול של חלוקת קשב וריכוז רבה הנדרשת לביצוע הלהטוטנות, אשר יכול לעזור לשיפור כישורי ריבוי משימות הנדרשות בעולם המודרני.
שיאים בלהטוטנות

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
| שיאן | חפץ | מספר פריטים | שיא |
| --- | --- | --- | --- |
| אנתוני גאטו | אלות (קלאבים) | 7 | 4:24 דקות |
| אנתוני גאטו | אלות (קלאבים) | 6 | 7:38 דקות |
| אנתוני גאטו | טבעות | 7 | 15:06 דקות |
| אנתוני גאטו | כדורים | 9 | 54 שניות |
| תום וויטפילד | כדורים | 10 | 40 תפיסות |
| תום וויטפילד | כדורים | 11 | 34 תפיסות |
| אלכס בארון | כדורים | 12 | 20 תפיסות |
| אלכס בארון | כדורים | 13 | 15 תפיסות |
| אלכס בארון | כדורים | 14 | 14 תפיסות (פלאש) |
| אופק שניר | כדורים | 5 | 2:41:26 שעות |
| דייוויד ראש | כדורים | 3 | 13:10:05 שעות |
| עדן זק | כדורים קופצים | 11 | 12 תפיסות |
| דייוויד נאייר | כדורים קופצים | 7 | 2:15 דקות |
| לוקה פרדמנגס | אלות (קלאבים) | 4 | 01:21 שעות |
ראו גם

להטוטנות עם אש
הערות שוליים

↑  האקדמיה ללשון העברית מעדיפה: לִהֲטוּט.
↑  Esteban Velez, Ancient Juggling Tombs - Part 1 · IJA, IJA, ‏2020-09-10 (באנגלית אמריקאית)
↑  תלמוד בבלי, מסכת סוכה, דף נ"ג, עמוד א'
↑  William Hazlitt, "The Indian Jugglers", from Table-Talk (1828), juggling.org
↑  Peter Lamont and Crispin Bates, "Conjuring Images of India in Nineteenth-Century Britain",  Social History 32(3) (2007), pp. 308
↑  העמותה הישראלית ללהטוטנות ואמנות הקרקס, באתר "גיידסטאר ישראל"
↑   רועי צ'יקי ארד, הם מסתתרים בתחנה המרכזית בתל אביב, והקורונה לא תעצור אותם, באתר הארץ, 20 באוגוסט 2020
↑  Nicholas Wade,‏ Ideas & Trends; Brains and Brawn, One and the Same, באתר עיתון הניו יורק טיימס, 25 בינואר 2004
↑  Anthony Gatto - 7 Clubs - Juggling World Record, נבדק ב-2023-08-20
↑  Anthony Gatto - 6 Clubs - Juggling World Record, נבדק ב-2023-08-20
↑  Anthony Gatto 7 Ring World Record, נבדק ב-2023-08-20
↑  12 Balls - 20 Catches (wimpy), נבדק ב-2023-08-20
↑  13 Balls - 15 Catches, נבדק ב-2023-08-20
↑  14 Ball Flash, נבדק ב-2023-08-20
↑  EJC TV 2016 - Official 5 Ball Juggling World Record By Ofek Snir - 02:41:27, נבדק ב-2023-08-20
| --- | --- |
בקרת זהויות :  NLI: 987007536162105171  BnF: cb13320339c (data)  GND: 4126538-5  LCCN: sh85070975  NKC: ph493929 
ציור קיר קדום זה ככל הנראה מציג להטוטנות. הוא נמצא בקבר ה-15 באזור קריסה 1, מצרים.
אולסטאר וגופיות

"אולסטאר וגופיות" הוא שיר של הזמרת הישראלית אנה זק והמפיק המוזיקלי והתקליטן איתי גלו. השיר נכתב והולחן בידי המוזיקאים רון ביטון ואיתי שמעוני, הופק בידי גלו ויצא לאור כסינגל ב-28 במאי 2023.
רקע ויציאה לאור

ב-24 במאי 2023 פרסמה זק סרטון טיזר בו חשפה כי תוציא סינגל חדש ב-28 במאי. השיר נכתב והולחן בידי המוזיקאים רון ביטון ואיתי שמעוני, והופק בידי איתי גלו. הוא עובד בידי גלו ועומר ענבר ויצא לאור כסינגל ב-28 במאי 2023, בחסות מותג האופנה הספרדי BROWNIE.
בריאיון לתוכנית "תרבות הערב" של כאן רשת ב' התבטאה זק על שירה החדש:
השיר הזה כבר קיים די הרבה זמן.. איך ששמעתי אותו ממש התאהבתי בו, כי זה הכי אני בעולם. באמת מאמינה שכשנוח לנו אנחנו הכי יפים. אני מתה על הפשטות הזאת. המסר החשוב כאן בעיניי זה ללבוש מה שבא לנו, אני חושבת שאין הגדרה מסוימת למה יפה או לא יפה. כשאנחנו מרגישים שלמים ושטוב לנו אנחנו הכי יפים באמת. זה לא משנה אם זה שמלה ועקבים, או אולסטאר וגופיות.
עם יציאת השיר הוא צבר פופולריות רבה ברשת החברתית המקוונת טיקטוק. בראיון לאיריס קול ברדיו 103fm סיפרה זק:
ההצלחה של זה עכשיו בטיקטוק ממש הפתיעה אותי, זה באמת הדיבור היומיומי שלנו. זה משהו שגם כיף לשיר אותו.
בדצמבר 2023 יצאה גרסה חיה של השיר, מתוך המיני-אלבום "לייב סשן (Live)".
קבלה ביקורתית

חוקר המוזיקה דודי פטימר מ"מעריב" כינה את "אולסטאר וגופיות" שיר פופ טהור, בעל פזמון קליט מאוד, שמתעלה על הלחן של הבתים. מאידך, הוא כתב, זהו להיט משעמם שלא יגיע לרמה של קודמיו. פטימר גם ציין כי הבתים של השיר אינם קליטים ואף גורמים לאיבוד סבלנות.
דור מאיר מועלם מאתר "מאקו" כינה את השיר מוצר פופ מהונדס וחסר נשמה. הוא כתב כי אנה זק לא מתאימה להיות זמרת, על אף המאמץ שהיא מוכנה להשקיע על מנת להפוך לזמרת מצליחה; היא איננה מסוגלת להוציא שיר שלא נתפר בדיוק למידותיה הגנריות, וכל הצלחתה נובעת מהעובדה שהיא עובדת עם "מכונות הלהיטים" הגדולות בישראל: ג'ורדי, רון ביטון, איתי שמעוני, יובל מעיין ואיתי גלו.
שחר בן ימיני ממגזין "את" כתבה כי כדי שאנה תגשים את רצונה להיות יוצרת מן המניין, היא צריכה לקחת חלק בכתיבת השירים שלה, משום שבמקום שהשיר יתרום להעצמה נשית, נקודת המבט הגברית של כותבי ומלחיני השיר רון ביטון ואיתי שמעוני מורגשת היטב.
הצלחה מסחרית

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השמיני המושמע ביותר בחודשים אלו בישראל.
וידאו קליפ

הווידאו קליפ של השיר בוים על ידי איתמר לידר שירי ויחד עם אנה זק השתתפו בו הרקדניות הדר שלום, רותם ברזני, עדן זינו, ליהיא פרויד, ודוגמניות ירין אנידג'ר, נויה מילר ומישקה איבנה.
נכון לאוגוסט 2023, מונה הצפיות של הסינגל עומד על מעל ל-8.8 מיליון צפיות.
שימוש מסחרי

באוגוסט 2023, פורסם כי השיר נמכר לחברת האשראי "כאל" בכ-300,000 שקלים וכי זק תוביל את קמפיין הפרסום של החברה לצד הזמר עברי לידר. במסגרת הקמפיין, זק ולידר יקליטו לשיר גרסה חדשה.
מיקומי שיא

|   ‏‏‏  מצעדים שבועיים (2023)> מדינה |   ‏‏‏  מצעדים שבועיים (2023)> מצעד |   ‏‏‏  מצעדים שבועיים (2023)> מיקום שיא |   ‏‏‏  מצעדים שבועיים (2023)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | היטליסט | 5 |  |
|  ישראל | העשירייה | 3 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 37 |  |
|  ישראל | גלגלצ ו-ynet | 28 |  |
|  ישראל | כאן גימל וטיקטוק | 12 |  |
|  ישראל | היטליסט | 23 |  |
הערות שוליים

↑  אנה זק, הבטחתי סינגל חדש ביום א', באתר אינסטגרם, ‏24 במאי 2023
1 2 3 4   אנה זק X איתי גלו - אולסטאר וגופיות || Anna Zak X Dj Itay Galo, סרטון בערוץ "Anna Zak Official Channel", באתר יוטיוב (אורך: 02:52)
↑  וואלה! תרבות‏, "בלי שמלה וגם בלי שום עקבים": צפו בשיר החדש של אנה זק, באתר וואלה, 28 במאי 2023
↑  גיל משעלי, ‏מאשרת את הפרסום? אנה זק הוציאה שיר חדש, נועה קירל מרימה, באתר ‏מאקו‏, 28 במאי 2023
1 2  קיץ ברבנר, ‏"לקחתי את זה קשה. הכל צף בי": אנה זק חושפת את המשבר שחוותה | TMI, באתר מעריב אונליין, 5 ביוני 2023
↑  ורד יפתחי גרין, אנה זק לכאן רשת ב: "בטוחה שבקרוב אפתח הופעה כמו שצריך", באתר כאן – תאגיד השידור הישראלי, 28 במאי 2023
↑  מיטל שרעבי, ‏מי זאת? אנה זק משתפת פעולה עם המותג בראוני, באתר מעריב אונליין, 5 ביוני 2023
↑  לייב סשן (Live) – EP מאת אנה זק, באתר ספוטיפיי, ‏27 בדצמבר 2023
↑  דודי פטימר, ‏מסלסולים ועד לטיני: עומר אדם באלבום חדש שעומד בכל הציפיות, באתר מעריב אונליין, 3 ביוני 2023
↑  דור מאיר מועלם, ‏אנה זק מאוד רוצה להיות זמרת, אבל מה לעשות שזה לא מספיק?, באתר ‏מאקו‏, 4 ביוני 2023
↑  שחר בן ימיני, אנה זק, אנא ממך, אל תעשי מאיתנו מטומטמות, באתר "את", 29 במאי 2023
↑  רינת קרמר יבלינוביץ, ‏תרימו לי להיט: אלו השירים המושמעים ביותר הקיץ, באתר "סרוגים", 31 באוגוסט 2023
1 2  מערכת ice, אנה זק עושה אקזיט מטורף: זה השיר ששווה 300,000 שקל, באתר אייס, 22 באוגוסט 2023
↑  niv the tool, 10-06-23, מדיה פורסט
↑  מצעד המוזיקה של היטליסט, באתר היטליסט, ‏2023-07-03
↑  כאן גימל, איך זה מרגיש להיות חודש שלם במקום הראשון? תשאלו את נס, סטילה והתיק הקטן! 👜, באתר אינסטגרם, ‏15 ביוני 2023
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
↑  המצעד השנתי הישראלי תשפ"ג, באתר גלי צה"ל, 14 בספטמבר 2023
↑  דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
↑  תוצאות המצעד השנתי 2023 של היטליסט, באתר מאקו
| אנה זק |
| --- | --- | --- |
| דיסקוגרפיה | דיסקוגרפיה |  |
| מיני-אלבומים | רצה סולו |  |
| סינגלים | "Money Honey"‏ •  "My Love"‏ • "Bang Bang"‏ • "Tik Tok"‏ • "Call It Out"‏ • "Hola Mamacita"‏ • "בלוק" • "קוביות" • "כל החברים שלך" • "שמור על העולם" • "בוקר טוב עולם" • "גבר בפוראבר" • "כל הבאז" • "לך לישון" • "מי זאת" • "מה נשאר לי ממך" • "ראשון בבוקר" • "Hoodie" • "אולסטאר וגופיות" • "כולם מזיזים" • "לא להתאבסס" |  |
| סינגלים שיוקיים | "סימן שאנחנו מגזימים" • "שמור עליי" • "סוף אחר" |  |
| השתתפות בסינגלים | "Gravity" |  |